Na temelju članka 20. Zakona o kulturnim vijećima i financiranju javnih potreba u kulturi (Narodne novine, broj: 83/22),članka 36. Statuta Grada Zadra („Glasnik Grada Zadra“, broj 9/09, 28/10, 3/13, 9/14, 2/15 – pročišćeni tekst, 3/18, 7/18 – pročišćeni tekst, 5/19, 2/20, 3/21, 14/23-pročišćeni tekst), članka 5. Odluke o osnivanju Kulturnog vijeća Grada Zadra (Glasnik Grada Zadra, broj: 14/22) i Odluke Gradonačelnika Grada Zadra KLASA: 611-01/24-01/02 URBROJ:2198/01-2-24-2 od 17. rujna 2024., Gradonačelnik Grada Zadra, objavljuje

J A V N I P O Z I V

za predlaganje jednog (1) člana Kulturnog vijeća Grada Zadra za knjigu i nakladništvo

Pozivaju se ustanove u kulturi, umjetničke organizacije i udruge te druge pravne i fizičke osobe koje obavljaju djelatnost u području kulture i umjetnosti za podnošenje pisanih i obrazloženih prijedloga kandidata za člana Kulturnog vijeća:

1. jedan član Kulturnog vijeća za **knjigu i nakladništvo**

Za člana Vijeća imenuju se umjetnici, stručnjaci i kulturni djelatnici istaknuti u područjima umjetnosti i kulture.
Izrazi koji se upotrebljavaju u ovom javnom pozivu, a imaju rodno značenje, odnose se jednako na muški i ženski rod bez obzira na to jesu li korišteni u muškom ili ženskom rodu.

Izabrani član imenuje se za preostali dio mandata člana (do 15. srpnja 2025. godine).
Prijedlozi za članove Kulturnog vijeća obvezno sadrže sljedeće:

-prijedlog za kandidata za izbor člana kulturnog vijeća Grada Zadra potpisan od strane odgovorne osobe predlagača ili vlastoručno potpisan ukoliko je predlagač fizička osoba

- životopis kandidata, vlastoručno potpisan koji uz osnovne podatke sadrži i opis dosadašnjeg iskustva u području umjetnosti i kulture

- suglasnost kandidata za njegovo predlaganje kao kandidata za izbor člana Kulturnog vijeća, vlastoručno potpisana.

Prijedlozi s traženom dokumentacijom  podnose se **u roku 15 dana** od dana objave Javnog poziva na web stranici Grada Zadra na adresu: **Grad Zadar, Upravni odjel za kulturu i šport, Narodni trg 1, 23000 Zadar** s naznakom: **„Prijedlozi kandidata za člana Kulturnog vijeća za knjigu i nakladništvo“**

ili na e-mail adresu: kultura@grad-zadar.hr

s naznakom: **„Prijedlozi kandidata za člana Kulturnog vijeća Grada Zadra za knjigu i nakladništvo“.**

Osobni podaci kandidata za izbor člana Kulturnog vijeća Grada Zadra dostupni iz prijave i tražene dokumentacije, prikupljaju se i obrađuju isključivo za potrebe provedbe javnog poziva za predlaganje člana Kulturnog vijeća Grada Zadra.

Prijavom na javni poziv kandidati su izričito suglasni da Grad Zadar kao voditelj obrade može prikupljati, koristiti i dalje obrađivati podatke u svrhu provođenja procedure javnog poziva, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119 i Zakona o provedbi Opće uredbe o zaštiti podataka (Narodne novine, broj: 42/18).

KLASA: 611-01/24-01/02

URBROJ: 2198/01-2-24- 3

Zadar, 17. rujna 2024. GRADONAČELNIK

 Branko Dukić, v.r.